*Tämä artikkeli käsittelee kasvilajia. Sanan muista merkityksistä katso Appelsiini (täsmennyssivu).*

**Appelsiini** (*Citrus sinensis*) on sitruspuihin (*Citrus*) kuuluva ainavihreä pieni puu, jota viljellään sen mehukkaan hedelmän vuoksi. Appelsiini lienee pomelon (*Citrus maxima*) ja mandariinin (*Citrus reticulata*) risteymä. Appelsiinit ovat peräisin Kaakkois-Aasiasta.

Kasvitieteessä appelsiinin hedelmä määritellään marjaksi, koska se on pehmeäkuorinen, mehevä hedelmä. Hedelmä on pyöreä, ja muiden sitrushedelmien tavoin se on jakautunut useampaan lohkoon.

Historia
--------

Etelä-Kiinassa ja muualla Kaakkois-Aasiassa appelsiinia on viljelty jo tuhansia vuosia. Portugalilaiset toivat appelsiinin makean muunnoksen Eurooppaan 1400-luvulla, jolloin sitä alettiin viljellä heti innokkaasti. Linnoihin ja kartanoihin rakennettiin tyylikkäitä kasvihuoneita, "orangerioita", joissa viljeltiin appelsiinia ja muita ainavihantia kasveja.

Etymologia
----------

Suomen kielen sana appelsiini on tullut ruotsin kautta saksan (*Apfelsine*) tai hollannin (*Sinaasappel*) "Kiinan hedelmää" tarkoittavasta sanasta (omenaa tarkoittavat sanat monissa Euroopan kielissä tarkoittivat aiemmin hedelmää yleisellä tasolla).

Käyttö
------

Appelsiinin hedelmää käytetään ruoaksi.

Appelsiinin kuorta ei yleensä syödä, vaikka kuoressa itsessään ei ole mitään ihmiselle myrkyllistä. Appelsiiniin käytettyä kasvinsuojeluainetta ei myöskään ole ihmisen kokonaissaannin kannalta mitenkään merkityksellisiä tai haitallisia määriä. Appelsiinin voi turvallisesti syödä kokonaan, sekä hedelmän että kuoren, kunhan pesee mahdolliset kasvinsuojeluainejäämät pois. Kuoren ohutta oranssia osaa useimmiten käytetäänkin esimerkiksi mausteena ruoanlaitossa.

Appelsiinin kukista uutetaan appelsiininkukkavettä, jota käytetään muun muassa mausteena ja hajusteena.

Puutarhaviljely Pohjoismaissa
-----------------------------

Appelsiini ei siedä pakkasia, mutta kesäisin se on oiva eksoottinen lisä puutarhaan kukkaruukussa. Voi kestää jopa 8-10 vuotta ennen kuin puu tuottaa hedelmää.

### Idätys

Hanki mieluiten luomuviljeltyjä appelsiineja, sillä ne itävät parhaiten. Kylvä sisällä, mieluiten keväällä, kukkaruukkuun, jossa on hiekansekaista kylvömultaa, ja peitä esimerkiksi halkaistulla muovipullolla tai muovipussilla jatkuvan kosteuden säilyttämiseksi. Taimien ilmaantuminen kestää muutamasta viikosta jopa 2–3 kuukauteen. Kun taimet ovat 6–8 cm korkeita, ne voidaan kukin istuttaa omiin ruukkuihinsa, joissa on voimakasta ja humuspitoista huonekasvimultaa, jota on jatkettu 10 % kevytsoralla. Multaan on myös hyvä lisätä vähän karkeaa hiekkaa.

### Kasvattaminen

Kesäisin sijoita mieluiten ulos lämpimään ja avaraan paikkaan. Tuo puu aina sisään ennen pakkasia. Talvella se tarvitsee valoisan, mutta mieluisasti viileän paikan sekä aktiivista suihkutusta. Appelsiini sietää voimakasta leikkausta.

Lähteet
-------

1. ↑  Räty, Ella (toim.): *Viljelykasvien nimistö*. Helsinki: Puutarhaliiton julkaisuja nro 363, 2012. ISBN 978-951-8942-92-7.
2. ↑  Nicolosi, E.; Deng, Z. N.; Gentile, A.; La Malfa, S.; Continella, G.; Tribulato, E. (2000). "Citrus phylogeny and genetic origin of important species as investigated by molecular markers". TAG Theoretical and Applied Genetics 100: 1155.[vanhentunut linkki]
3. ↑  Voit syödä ihan kaikki hedelmät kuorineen - uskomattomia terveyshyötyjä! *www.iltalehti.fi*. Viitattu 1.1.2023.
4. ↑  Courtney Giardina: Is It Safe To Eat Orange Peels? *Mashed*.  3.9.2019. Viitattu 1.1.2023. (englanniksi)
5. ↑  Pala appelsiinin kuorta käy mausteeksi | Ruokatieto Yhdistys *www.ruokatieto.fi*.  Arkistoitu 1.1.2023. Viitattu 1.1.2023.
6. ↑  Super ingredients: Orange flower water *the Guardian*.  9.7.2005. Viitattu 1.1.2023. (englanniksi)
7. ↑  Rönnblom, Eva: *Kasvitarha ikkunalla*. Suomentanut Vainio, Hannele. Kustannus-Mäkelä Oy, 2003. ISBN 951-882-360-X.

Aiheesta muualla
----------------

* Suomen Lajitietokeskus: Appelsiini (*Citrus sinensis*)
* ITIS: *Citrus* X *sinensis* (englanniksi)
* UniProt: Taxonomy - *Citrus sinensis* (englanniksi)
* United States Department of Agriculture (USDA): *Citrus* ×*sinensis* (englanniksi)
* Flora of Pakistan: *Citrus sinensis* (englanniksi)
* Food Component Database (FooDB): Sweet orange, *Citrus sinensis* (englanniksi)
* Centre for Agriculture and Biosciences International (CABI): *Citrus sinensis* (sweet orange) (englanniksi)
* Dr. Duke's Phytochemical and Ethnobotanical Databases: *Citrus sinensis* (Arkistoitu – Internet Archive) (englanniksi)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q3355098
* APDB: 90377
* Ecocrop: 720
* EoL: 582206
* EPPO: CIDSI
* EUNIS: 181687
* GBIF: 8206387
* GRIN: 10782
* iNaturalist: 331126
* IPA: 11731
* IPNI: 772052-1
* IRMNG: 11193531
* ITIS: 825213
* NatureServe: 2.139485
* NCBI: 2711
* NZOR: e918819c-8005-42d7-9fc5-942b59945bdc
* NZPCN: 3708
* Open Tree of Life: 3942433
* Plant List: tro-50149358
* PLANTS: CISI3
* POWO: urn:lsid:ipni.org:names:772052-1
* Tropicos: 28100387
* uBio: 4958992

 |

 |